Falból kitépett páncélszekrénnyel próbált meglógni egy betörő Röszkén | Szeged hírei | Szeged - delmagyar.hu
Szeged hírei > Falból kitépett páncélszekrénnyel próbált meglógni egy betörő Röszkén
A 26 éves férfi 2017. szeptember 12-én hajnalban a kerítés kibontásával, majd a fotocellás ajtók kifeszítésével jutott be a postára, ahol megpróbálta kinyitni a páncélszekrényt. A feltételezett elkövető nem járt sikerrel, végül egy falba rögzített irattartó széfet bontott ki, majd egy kiskocsira helyezve elvitte azt.
A helyszín közelében két szolgálaton kívüli rendőr lett figyelmes a kocsit húzó betörőre, akit – miután szolgálatba helyezték magukat- igazoltattak. A közben kiérkező járőrök őt a Szegedi Rendőrkapitányságra előállították, majd a nyomozók gyanúsítottként kihallgatták, amelynek során elismerte a bűncselekmény elkövetését. A férfi egy korábbi lopással kapcsolatban is beismerő vallomást tett.
Ellene nagyobb értékre, dolog elleni erőszakkal elkövetett lopás bűntettének megalapozott gyanúja miatt indult eljárás.
Röszke Szeged Szeged és környéke
Impozáns szüreti karnevállal, 114 borásszal, 35 kézművessel, gasztronómiai különlegességekkel és… Tovább olvasom